Til umsagnar: Breyting á ákvæðum fjölmiðlalaga er varða stuðning til einkarekinna fjölmiðla
1-Umsögn: (Lagt er til að umsóknarfrestur um styrk verði 1. október í stað 1. ágúst, auk þess að mælt er fyrir um heimild fyrir nefndina til að afla álits sérfróðra aðila.)
Alls EKKI, Umsóknin miðast við upplýsingar frá árinu áður, eða eins og í þessu tilfelli 31. des. 2021. 
Fyrsta ágúst voru liðnir átta mánuðir frá þeim degi! Að ýta því lengra er einungis tilraun slóðanna sem ekki geta verið komnir með ársuppgjörin, sem þurfa að fylgja, fyrr en á síðustu mínútu skila skattframtala! Væri gáfulegra að færa fram til 30. apríl eða 31. maí! Þessar bókhaldarar og endurskoðendur geta bara byrjað fyrr á uppgjörinu!
2-Umsögn: (Gerð verður krafa um skil á greinargerð um ráðstöfun styrkfjárs svo unnt sé að meta ávinning af styrkjakerfinu.)
Þetta er! Það þarf að gera grein fyrir þessu og skila inn! Er það misskilningur hjá mér að það sé verið að styrkja fyrir það sem er búið að gera (2021), svo útgefandi blaðsins geti haldið áfram á árinu 2022?
Það er verið að borga fyrir það sem „búið er að ráðstafa“ er það ekki? Vinsamlegast leiðréttið mig ef ég er svona heimskur að skilja ekki! 
Þess vegna með tilliti til umsagnar 1 þá er tiltölulega mikið búið af árinu að sækja um 1. okt. og fá kannski úthlutun um einum og hálfum mánuði síðar, eða hálfgerðan jólapakka!
3-Umsögn: (Í samræmi við ríkisstyrkjareglur ESA er lagt til að kveðið verði á um að endurgreiðslur styrkþega, komi til þeirra, skulu bera vexti samkvæmt ákvörðun Seðlabanka Íslands um almenna vexti af peningakröfum í samræmi við leiðbeiningar reglur Eftirlitsstofnunar EFTA.)
Það er gerð greinargerð um ráðstöfun styrkfjár, sem var síðast skilað inn fyrir 1. mars sl. Þarna má vel hugsa sé dulbúna hótun ef einhver mundi dirfast að fara út af sakramentinu!
Eftirmáli
Ætla aðeins að fá að segja mitt álit á þessu! Hef fengið úthlutun í öll þau þrjú skipti sem þær hafa verið!
Tel þetta algjört neyðarbrauð! Samfélagsmiðlar eru að drepa alla „gamla hefðbundna“ fréttamiðla af sér! Ástæðan er að þar þarf „ekki að borga“ Það er ekki hægt að keppa við svoleiðis, en það sem gerist eins og þið vitið örugglega að fullt af ritfæru fólki hefur misst vinnuna á blöðunum og þessir „krakkar“ sem eru að koma úr fjölmiðladeildum háskóla vilja helst ekki vinna nema á sjónvarpi, netmiðlun eða útvarpi! 
Þetta mun svo leiða til þess að æ færra ritfært fólk verður til taks og á endanum munu samfélagsmiðlarnir líða fyrir! Þar er nefnilega mest allt efni eftir þetta fólk.. copy-paste. 
Þið eruð eins og björgunarsveitir sem eru að berjast við skógarelda! Berjist við að bjarga skóginum og bíðið eftir að eitthvað gerist, rigning og slökkvi bálið, en það á bara ekki við, því miður! Sorry þið eruð að lengja í hengingarólinni okkar! LOL! 
Hvað er til ráða. Það er bara að einfalt. Skattleggja þetta. Það er alveg fáránlegt meðan við „pappírinn“ erum að borga 11% vsk af blaðasölu og 24% af auglýsingum í þessum blöðum, geta erlendu samfélagsmiðlarnir boðið kúk og kanill í auglýsingar og borga ekki nein gjöld til íslenska ríkisins! Þegar maður talar við þetta fólk og vill að það auglýsi hjá manni, er svarið „ Nei ég set þetta bara á facebook og fólk deilir því svo“.
Ég er EKKI að segja með þessu að ég vilji ekki borga þennan vask, veit að ríkið þarf endalaust á peningum að halda, hinir eiga líka að borga! (Get upplýst um aðferðina ef einhver hefur kjark til að gera eitthvað í málinu).
Í þokkabót erum við stanslaust í samkeppni við RÚV. Eitt af því að halda okkur héraðsfréttablöðunum á lífi, var/(er) að sníkja (af fyrirtækjum og fleirum í nærsamfélaginu) kveðjur í blöðin fyrir hátíðir og sérstök tilefni! (jól, sumardaginn fyrsta og sjómannadaginn) Fyrir meira en áratug var einhver snillingurinn hjá RÚV sem augljóslega vissi af þessari matarholu sem byrjaði að hringja í fyrirtæki eins og t. d. gerðist þegar Héðinsfjarðargöngin voru opnuð 2. okt. 2010. þá hringdu þeir í fyrirtæki á Siglufirði buðu pakka: „Til hamingju íbúar Fjallabyggðar með Héðinsfjarðargöngin“ .. Fimm fyrirtæki svo lesinn upp og borga 35.000 kr. takk! Voru búnir að hringja í mig og ég bauð þeim slétt skipti á auglýsingu, þeir hjá mér og ég hjá þeim. Nei það var ekki.. vildu bara pening! Sendu svo þegar þeir höfðu bara náð fjórum, einn þeirra til að leita uppi á staðnum að þeim fimmta! Ekki í lagi með þetta lið! Reyndar hefur dregið úr þessu! Ég kvartaði yfir þessu fyrir einhverjum árum og sennilega hafa þeir skammast sýn!
Í fyrstu úthlutuninni 2020 var ekki neitt ákvæði um fjölda tölublaða sem þurftu að vera til að teljast styrkhæf og þá fékk ég fyrir bæði héraðsfréttablöðin, DB blaðið og Helluna héraðsfréttablöð. Í annari umsókninni var búið að lauma inn ákvæði um að lágmarki 20 tölublöð þyrfti til að teljast styrkhæf, sem gerði að Hellan, sem eru 12 tölublöð á ári teldist ekki lengur styrkhæft. Það eru fleiri landsmálablöð sem eru svona „einu sinni í mánuði“ blöð, allavega veit ég um Norðurslóð í Svarfaðardal sem er svoleiðis.
Tilganginn með þessu veit ég ekki, en grunar að það hafi verið til að losna við sum tímarit eða 3-4 sinnum á ári blöðin... átthagablöð og eitthvað fleira! Þetta er mög misráðið! Bara hafa blaðsíðufjöldann og kröfu um að félag sé með að lágmarki ehf. Það kostaði mig um 300þ að græja þessa umsókn.. reka á eftir bókhaldinu og endurskoðanda!

DB blaðið hjá mér sem er að upplagi vikulega eins og flest þessara blaða (reyndar skemmdi Covidið fyrir) var með 45-47 tölublöð á ári og með blaðsíðufjölda normal 8 síður og jóla og sjómannablöðin með fleiri síður. A4 stærð 400+ blaðsíður. Því miður skemmdi Covidið fyrir og þá voru færri tölublöð, en fór ekki niður fyrir 33 tölublöð og 300+ blaðsíður.
[bookmark: _GoBack]Krafan sem ég mundi vilja sjá um útgáfu væri þá 10 tölublöð á ári og lágmark 200 blaðsíður A4. 

